વિજ્ઞાનીઓએ વિશ્વનું સૌથી નાનું મકાન બનાવ્યું છે. આ સૌથી નાનું મકાન માત્ર ૩૦૦ સ્ક્વેર માઈક્રોમીટર્સમાં જ વિસ્તરેલું છે. આ મકાન બનાવવા માટે રોબોટિક સિસ્ટમનો ઉપયોગ કરવામાં આવ્યો હતો. જેની મદદથી ચોક્સાઈપૂર્વક નેનોમટિરિયલ્સને એસેમ્બલ કરીને ઈચ્છિત માળખું તૈયાર કરવામાં આવ્યું હતું. આ માઈક્રોહાઉસનું નિર્માણ કરાયું તેના વિશે જર્નલ ઓફ વેક્યુમ સાયન્સ એન્ડ ટેકનોલોજીમાં લેખ પ્રકાશિત કરાયો છે. જેમાં દર્શાવાયું છે કે સંશોધકોએ કઈ રીતે તેમાં એડવાન્સ ઓપ્ટિકલ સેન્સિંગ ટેકનોલોજીસનો ઉપયોગ કર્યો હતો.